Аԥсны уахыки-ҽнаки рыла даҽа 354-ҩык аҿкчымазара рыхьит
© Sputnik / Томас Тхайцук Акция по бесплатному обследованию на ВИЧ и гепатит
© Sputnik / Томас Тхайцук
Аԥсны аепидемиа ҵысижьҭеи аҿкчымазара зыхьхьоу ауаа рхыԥхьаӡара 47205-ҩык рҟынӡа инаӡеит, ргәы бзиахахьеит 39003-ҩык ауааԥсыра, рыԥсҭазаара иалҵхьеит 607-ҩык.
АҞӘА, жәабран 8 - Sputnik. Иҳаҩсыз уахыки-ҽнаки рыла COVID-19 азы Аԥсны ауааԥсыра атестқәа арҭеит 720-ҩык, урҭ рахьтә 354-ҩык аҿкчымазара шрымаз аадырԥшит ҳәа аанацҳауеит ауааԥсыра акоронавирус рацәыхьчаразы аоперативтә штаб.
Аҟәатәи аинфекциатә хәшәтәырҭаҿы ишьҭаз ачымазцәа 89 шықәса зхыҵуази 64 шықәса зхыҵуази аҳәса ҩыџьа рыԥсҭазаара иалҵит.
Ари аамҭазы Гәдоуҭатәи араионтә хәшәтәырҭа хадаҿы ишьҭоуп 68-ҩык, рҭагылазаашьа бааԥсуп 15-ҩык, ибжьаратәуп - 53-ҩык. Аҟәатәи аинфекциатә хәшәтәырҭаҿы ирхәшәтәуеит акоронавирус зцәа иалоу 38-ҩык, урҭ рахьтә 17-ҩык рҭагылазаашьа уадаҩуп. Очамчыра ирхәшәтәуеит 9-ҩык, Гагратәи ахәшәтәырҭаҿы - 26-ҩык, урҭ рахьтә х-ҩык рҭагылазаашьа уадаҩуп. Тҟәарчалтәи ахәшәтәырҭаҿы хәҩык ачымазцәа шьҭоуп. Ареспубликатә иҷыдоу апсихиатриатә хәшәтәырҭаҿы ишьҭоуп 18-ҩык ачымазцәа.